કાલાવડ તાલુકાના કૈલાશનગર વિસ્તારમાં રહેતા અને ખાનગી મોબાઇલ કંપનીમાં નોકરી કરતા ભગીરથસિંહ ચંદુભા જાડેજાએ ગ્રામ્ય પંથકમાં મોબાઇલ કંપનીના ઉભા કરાયેલા ટાવરમાંથી કોઇ શખ્સ દોઢસો ફુટ જેટલો કેબલ વાયર ચોરી કરી લઇ ગયાની ફરીયાદ નોંધાવી છે.આ બનાવની ફરીયાદના આધારે કાલાવડ ગ્રામ્ય પોલીસે તસ્કરની શોધખોળ સાથે વધુ તપાસ હાથ ધરી છે.જયારે કાલાવડ તાલુકાના નવાગામ ખાતે રહેતા દિનેશભાઇ પ્રેમજીભાઇ સાવરીયા નામના ખેડુતે પોતાની વાડીના પડતર કુવામાં પાણી ભરવા માટે રાખેલી મોટરનો કેબલ વાયર કોઇ શખ્સ કાપીને ચોરી કરી ગયાની ફરીયાદ નોંધાવી છે.